**Uddannelse som underviser og facilitator**

**i Ejerskab i Ny Politisk Kultur**

Sammen med dette skriv, har du modtaget en invitation til at deltage i et seminar i Ejerskab Ny i Politisk Kultur. Læs den først.

Hvis du er interesseret i at bliver underviser og facilitator (Ufa-er), **fordre** det **erfaringer med**:

- At undervise og facilitere grupper på op til 25 deltagere

- At arbejde inden for det kommunikative / systemiske / relationelle felt

- At arbejde med personlige lærings- og udviklingsprocesser.

Send en beskrivelse af dine erfaringer på disse områder til **janni.pippilotta@alternativet.dk**, hvor du samtidig oplyser:

1. I overskriften: Tilmelding UFa til Ejerskab i Ny Politisk Kultur (tilføj Odense, hvis du gerne vil med der)
2. Fulde navn og telefonnummer
3. Lokalkreds og storkreds
4. Hvilke aktiviteter du er engagerede i, i Alternativet
5. Hvorfor du gerne vil deltage
6. Hvornår og hvilke steder i landet det vil være fint for dig at deltage (storkredsopdeling).

**UFa-uddannelsen ser ud som følger:**

1. Som UFa-er i Ejerskab i Ny Politisk Kultur deltager du først som almindelig deltager i et seminarforløb (her tæller deltagelse i en af de oprindelige weekendseminarer med).

På lige fod med de andre deltagere, betaler du 300 kr. for hele siminaret (forplejning minus frokost). Efter deltagelse i dette seminar, betales der 450 kr. for resten af uddannelsesforløbet (4 dage som Ufa-assistent a 75 kr. + 2 dage Ufa-weekend - forplejning minus frokost).

Alternativet betaler for materialer.

2. Dernæst er man UFa-assistent i et seminarforløb, hvor man forinden får et skrifteligt oplæg, både med faglige input i forhold til at undervise og facilitere samt til at vælge fokuspunkter til egen videre proces som UFa-er. Derudover oplysning om de opgaver der er som assistent, som man sammen med de andre UFa-assistenter fordeler mellem sig. Assistentrollen indbefatter også at assistere i nogen af deltagergruppernes møder mellem seminarmodulerne.

3. Med afsæt i blandt andet UFa-ernes erfaringer i det hidtidige UFa-forløb de har været igennem samt faglige oplæg og øvelser i undervisning og facilitering af seminarforløb, vil Lene Bredahl stå for at klæde dig endeligt på som UFa-er til selv at kunne afholde seminarforløb i Ejerskab i Ny Politisk Kultur.

Der kan gøres undtagelser fra punkt 3. ved individual vurdering og aftale.

Lene Bredahl har over 20 års erfaring i at undervise og træne undervisere og facilitatorer, og var medudvikler af og Ufa-er på de oprindelige seminarer i Ejerskab i Ny Politisk Kultur.

**Efter endt uddannelse**

Efter endt uddannelse, forventes det, at du som færdig UFa-er er tovholder og selvfølgelig underviser og facilitator på seminarer i Ejerskab i Ny Politisk Kultur, minimum to seminarer indenfor det første et år. Hidtidige erfaringer viser, at de fleste gerne vil lave seminarerne sammen med en eller flere andre, hvilket vi også anbefaler.

Alle UFa-er vil få adgang til en fælles “Mappe”, et katalog, som indeholder stort set alt hvad du skal bruge fra A-Z for at afholde et seminar, herunder information og øvelser indenfor hvert grundelement (se mere herom nedenfor), procesovervejelser og meget andet.

I denne “Mappe”, som ligger på et Google Drev (har du aldrig prøvet det, så rolig, mange af os andre skulle også lige ind i det – vi hjælper hinanden), er det også en “Nye Forslag”smappe, da seminaret løbende bliver evalueret, erfaringerne inddraget og fx nye øvelser udviklet.

Der er rig mulighed for selv at præge de seminarer du selv skal stå for – dog skal grundelementerne og fokuspunkterne (se nedenfor) indholdsmæssigt gå igen i alle seminarer.

Hvis du fx. gerne vil erstatte nogen øvelser i de seminarer du selv afholder, skal de lige omkring “Nye Forslag”smappen, så du kan få feedback fra de andre UFa-ere. Alle øvelser skal efterleve formålet med hvert grundelement og dets fokuselementer.

**Ejerskab i Ny Politisk Kultur version II**

På baggrund af evalueringerne fra deltagerne på de første to seminarer, er denne nye version II af Ejerskab i Ny Politisk Kultur udvidet tidsmæssigt. Der var simpelthen et ønske om at få mere tid til at fordybe og øve sig i de forskellige grundelementer seminaret bød på.

I arbejdsgruppen har vi besluttet, at alle seminarer fremover skal starte med et seminarmodul på to sammenhængende dage, efterfulgt af hvad der tidsmæssigt svarer til to hele dage. Det er de ansvarlige UFa-er for et seminarforløb som planlægger hvordan resten af forløbet tidsmæssigt bliver opdelt (fx flere aftener eller 2 x en hel dag).

Grundelementerne i version II ligner i høj grad det oprindelige weekendseminar, men der er nogen enkelte tillæg, så vi kommer lidt mere i bredden og dybden. Grundelementerne med dets fokuselementer kan du se herunder:

**Grundelementer og fokuselementer i Ejerskab i Ny Politisk Kultur**

**Teori U**

**- Proces fra Downloading til Presensing (Essenstilstand),** -**Fra Debat til Dialog,** -**Kognitiv-emotionel- og tilstandsmassage (open heart, open mind, open will),** -**Stemmerne**

**Bemærkning: Venstre side af Teori U er fundamentet for strukturen i seminaret, og indgår i de andre grundelementer.**

**Modeller af Verden**

-    **Indre repræsentation**, -**Generaliseringer, Udeladelser, Forvrængninger**, -**Tilstandsskift og Disidentifikation**

**Kerneværdier og deres Udtryk (ækvivalenter)**

-   **Prioritering – ind i kerneværdier via deres udtryk**, -**Forskellen ml. kerne-værdier og deres udtryk,** -**Alternativets Værdier og Debatdogmer**

**Projektioner og Introjektioner**

-    **Introjektioner**, -**Negative projektioner**, -**Positive projektioner**, -**Integration**

**De tre Positioner**

-    **1. Position,** -**2. Position**, -**3. Position,** -**Alle tre Positioner,** -**Flere Positioner**

**Essenstilstand – Under udvikling**

Med det formål i højere grad at få det lærte under huden og overføre det til virkeligheden udenfor seminarmodulerne, vil deltagerne på seminarerne få opgaver/fokuspunkter, som der lægges op til at der arbejdes med i grupper mellem seminarmodulerne, og så vidt muligt med en UFa-assistent.

Der skal selvfølgelig afsættes passende tid mellem seminarmodulerne til det, herunder også tid til at erfare i sin almindelige hverdag og virke, hvordan det lærte kan bruges for den enkelte.

På alle seminarerne vil der fortsat være mindst en UFa-er tilstede, som vil kunne tage en coachende samtale i det tilfælde at en deltager kommer i kontakt med udfordringer som går ud over hvad vedkommende på stående fod kan rumme og som er for privat eller af en karakter at det ikke kan varetages i det fælles læringsrum. Hvis det ikke er her du har din stærke side, så skal den du laver seminarer med være kompentent og tryg ved det.

Har du spørgsmål, så skriv en mail.

De bedste hilsner fra

Janni Pippilotta

Tovholder på Ejerskab i Ny Politisk Kultur, DNA-Gruppen